ОБЩИНА ГУЛЯНЦИ, ОБЛАСТ ПЛЕВЕН

град Гулянци, улица „Васил Левски” № 32, тел: 6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

ДО

ОБЩИНСКИ СЪВЕТ

ГР.ГУЛЯНЦИ

П Р Е Д Л О Ж Е Н И Е

От ЛЪЧЕЗАР ПЕТКОВ ЯКОВ - Кмет на Община Гулянци

ОТНОСНО: Изменение и допълнение на Наредба за определянето и администрирането на местните такси и цени на услуги на територията на Община Гулянци.

УВАЖАЕМИ ОБЩИНСКИ СЪВЕТНИЦИ,

С Решение № 515 от 26.09.2018 г. на Общински съвет гр.Гулянци е приета Наредба за определянето и администрирането на местните такси и цени на услуги на територията на Община Гулянци, която многократно през годините е изменяна.

Причините, които налагат предлаганите изменения и допълнения на Наредба за определянето и администрирането на местните такси и цени на услуги на територията на Община Гулянци са свързани с балансиране между интересите на общината като собственик и обществения интерес от достъпност до общински имоти и услуги.

1. Причини, налагащи приемането на изменение и допълнение на Наредба за определянето и администрирането на местните такси и цени на услуги на територията на Община Гулянци:

В действащата наредба няма самостоятелен раздел, който да регламентира цените за отдаване под наем на общински имоти. Създаването на глава „Тарифа за определяне на наемните цени на общински имоти в Община Гулянци“ с конкретна таблица на базисните цени ще въведе ясни правила, достъпни за всички граждани, фирми и организации, и ще гарантира по-голяма публичност. Както и необходимостта от актуализиране на част от цените на услугите, които предоставя общината.

2. Мотивите за приемане на изменение и допълнение на Наредба за определянето и администрирането на местните такси и цени на услуги на територията на Община Гулянци са:

Стимулиране на местния бизнес и граждански инициативи – чрез намаляване на наемите за помещения (търговски, административни, складови и др.). Това ще облекчи финансовата тежест върху малките и средните предприятия, ще насърчи предприемачеството, ще подпомогне неправителствените организации и ще допринесе за по-ефективното използване на общинските имоти.

Справедливо актуализиране на цените за земеделска земя – лекото увеличаване на наемите за земеделски площи отразява повишеното търсене и реалните пазарни условия. Приходите от тях са важен източник за общинския бюджет, като същевременно увеличението е умерено и не натоварва прекомерно земеделските производители.

По-добро управление на общинската собственост – чрез ясни правила, балансиране между обществения интерес и приходите за бюджета, както и гарантиране на равнопоставеност между всички наематели.

3. Целите, които се поставят с приемането на изменения и допълнения на Наредба за определянето и администрирането на местните такси и цени на услуги на територията на Община Гулянци са:

1. Подобряване на бизнес средата;

2. Подкрепа на обществени организации;

3. По-справедливо формиране на приходите;

4. Ефективно управление на общинската собственост.

4. Финансови и други средства, необходими за прилагане на Наредба за определянето и администрирането на местните такси и цени на услуги на територията на Община Гулянци.:

За изпълнение на предложените изменения и допълнения на Наредба за определянето и администрирането на местните такси и цени на услуги на територията на Община Гулянци, не са необходими допълнителни средства от Бюджета на Община Гулянци.

5. Очаквани резултати след приемане на изменения и допълнения на Наредба за определянето и администрирането на местните такси и цени на услуги на територията на Община Гулянци, са:

- Създаване на правна яснота и публичност;

- Повишаване на ефективността при управление на общинската собственост;

- Стимулиране на икономическата активност;

- По-справедливо и устойчиво формиране на приходите;

- Подобряване на финансовата стабилност на общината;

- Социална и обществена полза.

6. Анализ на съответствие с правото на Европейския съюз:

Настоящият проект на предложение за изменения и допълнения за Наредба за определянето и администрирането на местните такси и цени на услуги на територията на Община Гулянци е подзаконов нормативен акт и съответствието му с правото на Европейския съюз е обвързано със синхронизирането на действащото българско законодателство – Закона за собствеността и ползването на земеделските земи и Закон за общинската собственост, свързани с тяхното прилагане, относимо към уредбата на тези обществени отношения.

В изпълнение изискванията на чл.26, ал.2 от Закона за нормативните актове проектът на наредба, ведно с мотивите за приемането й са оповестени на интернет страницата на Община Гулянци.

С оглед изложеното и на основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 8, чл.11, ал.3 и чл.26 от Закона за нормативните актове и чл.75, 76, 77 и 79 от Административнопроцесуалния кодекс, чл. 6 от Правилника за организацията и дейността на Общински съвет – гр. Гулянци предлагам на Общински съвет – Гулянци, да вземе следното

Р Е Ш Е Н И Е:

I. Изменя и допълва Наредба за определянето и администрирането на местните такси и цени на услуги на територията на Община Гулянци, приета с Решение № 515 от 26.09.2018 г. на Общински съвет – Гулянци както следва:

1. Чл. 1, ал.1:

Отменя досегашния текст:

„С тази наредба се уреждат отношенията, свързани с определянето и администрирането на местните такси, събирани от Община Гулянци и цените на предоставяните от Общината на физически и юридически лица услуги, реда и срока на тяхното събиране“

и приема нов текст:

„С тази наредба се уреждат отношенията, свързани с определянето и администрирането на местните такси, цените на услуги, както и наемите на имоти – общинска собственост, включително и редът и срокът за тяхното събиране от Община Гулянци от физически и юридически лица.“

2. Чл. 38, ал.1, т.25:

Отменя досегашния текст:

„За ползване под наем на Общинската хижа, а именно:

- в делничен ден без обслужващ общински персонал – 60 лв. без ДДС

- в делничен ден с обслужващ общински персонал – 100 лв. без ДДС

- в почивен ден без обслужващ общински персонал – 90 лв. без ДДС

- в почивен ден с обслужващ общински персонал – 130 лв. без ДДС“

и приема нов текст:

„За ползване под наем на Общинската хижа, а именно:

* в делничен ден без обслужващ общински персонал – 30.00 € без ДДС или 58.67 лева без ДДС.
* в делничен ден с обслужващ общински персонал – 80.00 € без ДДС или 156.47 лева без ДДС.
* в почивен ден без обслужващ общински персонал – 45.00 € без ДДС или 88.01 лева без ДДС.
* в почивен ден с обслужващ общински персонал – 90.00 € без ДДС или 176.02 лева без ДДС.“

3. Чл. 38, ал.1, т.26:

Отменя досегашния текст:

„Услуги с общинска техника:

- ползаване на багер - 35 лв. /час /без ДДС/

- ползване на камион - 1 лв. /км. /без ДДС/

- ползване на автовишка - 20 лв. /час + 1 лв. /км. /без ДДС/

- ползване на трактор - 20 лв. /час /без ДДС/"

и приема нов текст:

„Услуги с общинска техника:

- ползване на багер – 18.00 € /час /без ДДС/ или 35.20 лева /час /без ДДС/.

- ползване на камион – 0.50 € /км. /без ДДС/ или 0.98 лева /км. /без ДДС/

- ползване на автовишка – 15.00 € /час + 0,50 € /км. /без ДДС/ или 29.34 лева /час + 0,98 лева /км. /без ДДС/.

- ползване на трактор – 15.00 € /час /без ДДС/ или 29.34 лева /час /без ДДС/.“

4. Чл. 38, ал.1, т.27.1:

Отменя досегашния текст:

„На квадратен метър на месец: - 15.00 лв. за една машина. Като таксата се заплаща през цялата година.“

и приема нов текст:

„На квадратен метър на месец: - 6.00 € или 11.73 лева за една машина. Като таксата се заплаща през цялата година.“

5. Отменя чл. 39, чл. 40, чл. 41, чл.42, чл. 42, чл. 43 и чл.44 от Наредбата.

6. Създава се ГЛАВА ПЕТА „Тарифа за определяне на наемните цени на общински имоти в Община Гулянци“ със следното съдържание:

Т А Р И Ф А

за определяне на наемните цени на общински имоти в Община Гулянци

1. За недвижими имоти в регулация:

|  |  |  |  |
| --- | --- | --- | --- |
| № | Вид дейност | Цена без ДДС за кв.м. на месец (евро/лева) за всички населени места | |
| 1 | Магазини | \* | \* |
| 1.1 | Търговска дейност с хранителни стоки | 1.00 € | 1.96 лв. |
| 1.2 | Търговска дейност с нехранителни стоки | 1.00 € | 1.96 лв. |
| 1.3 | Продажба на цигари и/или алкохол | 1.00 € | 1.96 лв. |
| 1.4 | Продажба на вестници, книги или списания | 0.50 € | 0.98 лв. |
| 1.5 | Складови помещения към търговските обекти | 0.50 € | 0.98 лв. |
| 2 | Заведения за хранене и развлечения | \* | \* |
| 2.1 | Заведения, предлагащи алкохол / кафе-аперитиви/ | 1.00 € | 1.96 лв. |
| 2.2 | Заведения без алкохол /кафе-сладкарници/ | 1.00 € | 1.96 лв. |
| 2.3 | Гостилници, закусвални или бирарии | 1.00 € | 1.96 лв. |
| 2.4 | Барове или развлекателни нощни заведения | 1.00 € | 1.96 лв. |
| 2.5 | За поставяне на 1 автомат за топли и безалкохолни напитки, закуски, сладоледи, машини за пуканки, понички др. с площ 1 кв. м. | 6.00 € | 11.73 лв. |
| 3 | Аптеки | 1.00 € | 1.96 лв. |
| 4 | Ателиета за всички видове услуги на населението | 1.00 € | 1.96 лв. |
| 5 | Офиси | 1.00 € | 1.96 лв. |
| 6 | Зали за хазартни игри | 2.00 € | 3.91 лв. |
| 7 | Компютърни зали | 1.00 € | 1.96 лв. |
| 8 | Складова площ | 0.50 € | 0.98 лв. |
| 9 | За производствена дейност | \* | \* |
| 9.1 | За хранителни стоки | 1.00 € | 1.96 лв. |
| 9.2 | За нехранителни стоки | 1.00 € | 1.96 лв. |
| 10 | Клубове на политически партии и синдикални организации | 0.50 € | 0.98 лв. |
| 11 | Клубове без партии | 0.60 € | 1.17 лв. |
| 12 | Лекарски, стоматологични и други подобни кабинети | 1.00 € | 1.96 лв. |
| 13 | За спортна дейност | 0.60 € | 1.17 лв. |
| 14 | Общински жилища | \* | \* |
| 14.1 | За жилищно нуждаещи се | 0.50 € | 0.98 лв. |
| 14.2 | На свободен наем | 0.90 € | 1.76 лв. |
| 15 | Терен за поставяне на павилион | \* | \* |
| 15.1 | За търговия с хранителни стоки | 1.00 € | 1.96 лв. |
| 15.2 | За търговия с нехранителни стоки | 1.00 € | 1.96 лв. |
| 15.3 | За продажба на алкохол и/ или цигари | 1.00 € | 1.96 лв. |
| 16 | Временно ползване на терен без право на строеж | 0.50 € | 0.98 лв. |
| 17 | Наем поземлен имот в регулация за 1000 кв.м. - едногодишен | 25.00 € | 48.90 лв. |
| 18 | Хотел | 0.50 € | 0.98 лв. |
| 19 | Право на поставяне на преместваеми телекомуникационни съоръжения върху част от общински терен 6.00 евро/11.73 лева за кв.м. на месец. | | |
| 20 | Право на поставяне на преместваеми телекомуникационни съоръжения върху част от покривното пространство на общински сгради 7.00 евро/13.69 лева за кв.м. на месец. | | |
| За помещения с площ над 50 кв.м. наемата цена за горницата над 50 кв.м. се намалява с 50%. | | | |

2. Годишна наемна цена за недвижими земеделски имоти.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Землище | Начин на трайно ползване (НТП) | | | | | | | |
| Нива, Зеленчукова култура, Зеленчукува градина, Друга изоставена орна земя, Друг вид земеделска земя за 1 декар | | Пасища, мери и ливади за 1 декар | | Трайни насаждения | | | |
| Лозови за 1 декар | | Овощни за 1 декар | |
| Гулянци | 30.00 € | 58.67 лв. | 4.00 € | 7.82 лв. | 30.00 € | 58.67 лв. | 25.00 € | 48.90 лв. |
| Брест | 30.00 € | 58.67 лв. | 4.00 € | 7.82 лв. | 30.00 € | 58.67 лв. | 25.00 € | 48.90 лв. |
| Гиген | 30.00 € | 58.67 лв. | 4.00 € | 7.82 лв. | 30.00 € | 58.67 лв. | 25.00 € | 48.90 лв. |
| Искър | 30.00 € | 58.67 лв. | 4.00 € | 7.82 лв. | 30.00 € | 58.67 лв. | 25.00 € | 48.90 лв. |
| Дъбован | 30.00 € | 58.67 лв. | 4.00 € | 7.82 лв. | 30.00 € | 58.67 лв. | 25.00 € | 48.90 лв. |
| Загражден | 30.00 € | 58.67 лв. | 4.00 € | 7.82 лв. | 30.00 € | 58.67 лв. | 25.00 € | 48.90 лв. |
| Милковица | 30.00 € | 58.67 лв. | 4.00 € | 7.82 лв. | 30.00 € | 58.67 лв. | 25.00 € | 48.90 лв. |
| Долни Вит | 30.00 € | 58.67 лв. | 4.00 € | 7.82 лв. | 30.00 € | 58.67 лв. | 25.00 € | 48.90 лв. |
| Сомовит | 30.00 € | 58.67 лв. | 4.00 € | 7.82 лв. | 30.00 € | 58.67 лв. | 25.00 € | 48.90 лв. |
| Шияково | 30.00 € | 58.67 лв. | 4.00 € | 7.82 лв. | 30.00 € | 58.67 лв. | 25.00 € | 48.90 лв. |
| Ленково | 30.00 € | 58.67 лв. | 4.00 € | 7.82 лв. | 30.00 € | 58.67 лв. | 25.00 € | 48.90 лв. |
| Крета | 30.00 € | 58.67 лв. | 4.00 € | 7.82 лв. | 30.00 € | 58.67 лв. | 25.00 € | 48.90 лв. |

Вносител:

ЛЪЧЕЗАР ЯКОВ

КМЕТ НА ОБЩИНА ГУЛЯНЦИ

Изготвил:

Николай Фердинандов

Нач. отдел „Управление на общинската собственост“

Съгласувал:

Михаил Таиров

Секретар на Община Гулянци

Съгласувал:

Велислава Величкова

Юрист при Община Гулянци