**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**МОТИВИ**

**към проект за** **изменение и допълнение на Наредба за определянето и администрирането на местните такси и цени на услуги на територията на Община Гулянци.**

Мотивите за приемане на изменение и допълнение на Наредба за определянето и администрирането на местните такси и цени на услуги на територията на Община Гулянци са:

1. Причини, които налагат приемането на акта:

В действащата наредба липсва изрична уредба за отдаването под наем на имоти – общинска собственост. С оглед на необходимостта от яснота, предвидимост и прозрачност е целесъобразно да бъде създадена нова глава „Тарифа за определяне на наемните цени на общински имоти в Община Гулянци“ в който да се определят базисните наемни цени за общински имоти.

2. Цели, които се поставят:

- да се въведе нормативна регламентация на реда и цените за отдаване под наем на общински имоти;

- да се създадат по-благоприятни условия за местния бизнес и граждански организации чрез намаляване на наемите за помещения;

- да се актуализират наемите на земеделска земя с оглед реалните пазарни условия и справедливото формиране на приходи в бюджета на общината;

- да се осигури по-ефективно управление на общинската собственост.

3. Финансови и други средства, необходими за прилагането:

Прилагането на новите разпоредби не изисква допълнителни разходи за общинския бюджет. Очаква се умерено увеличение на приходите от отдаването под наем на земеделска земя и стабилизиране на приходите от наеми като цяло.

4. Очаквани резултати от прилагането:

- по-ясна и предвидима нормативна уредба за наемите на общински имоти;

- стимулиране на местната икономическа активност чрез намалени наемни цени за помещения;

- по-справедливо и устойчиво формиране на приходи от земеделска земя;

- подобрена финансова стабилност на общината и по-добра събираемост на наемите;

- създаване на условия за социална и обществена полза чрез достъпни наеми за организации и клубове.

5. Анализ за съответствие с правото на ЕС:

Предлаганите промени не противоречат на правото на Европейския съюз. Те се отнасят до въпроси от местно значение, свързани с управлението на общинската собственост, за които регулацията е предоставена на национално и местно ниво.

**ЛЪЧЕЗАР ЯКОВ**

**КМЕТ НА ОБЩИНА ГУЛЯНЦИ**

**НФ/**